A4-0175/98

Päätöslauselma ennakkoarviosta Euroopan parlamentin tuloista ja menoista ja ennakkoarviosta oikeusasiamiehen tuloista ja menoista varainhoitovuodeksi 1999 ja oikaisukirjelmästä alustavaan esitykseen korjaavaksi ja täydentäväksi talousarvioksi nro 1/98

Euroopan parlamentti, joka

- ottaa huomioon 2. huhtikuuta 1998 antamansa päätöslauselman vuoden 1999 talousarviomenettelyn suuntaviivoista ((Kyseisen istunnon pöytäkirja, osa II, kohta 3 b.)),

- ottaa huomioon 2. huhtikuuta 1998 antamansa päätöslauselman rahoitusnäkymien mukauttamisesta ((Kyseisen istunnon pöytäkirja, osa II, kohta 3 c.)),

- ottaa huomioon pääsihteerin kertomuksen,

- ottaa huomioon puhemiehistön työjärjestyksen 22 artiklan 5 ja 6 kohdan ja 165 artiklan 1 kohdan mukaisesti 31. maaliskuuta 1998 laatiman alustavan ennakkoarvion,

- ottaa huomioon varainhoitoasetuksen säännökset, analyyttisen talousarvion esittämistä koskevan julkilausuman ja toimielinten väliset johtopäätökset hallinnollisten menojen järkeistämisestä ((EYVL C 308, 20.11.1995, s. 127.)),

- ottaa huomioon 9. maaliskuuta 1994 tekemänsä päätöksen oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista ja erityisesti sen 11 artiklan ((EYVL L 113, 4.5.1994.)),

- ottaa huomioon budjettivaliokunnan mietinnön (A4-0175/98),

I. YLEISET PUITTEET

1. Muistuttaa, että vuoden 1999 talousarviomenettelyyn sovelletaan voimassa olevissa vuosien 1993 - 1999 rahoitusnäkymissä vahvistettua taloudellista kehystä;

2. Korostaa, että

a) rahoitusnäkymien otsakkeen 5 - Hallinnolliset menot - lisäys on 4 %,

b) poliittisten ryhmien puheenjohtajien 14. marraskuuta 1988 antaman suosituksen - jonka mukaan parlamentin talousarvio ei saisi ylittää 20 prosenttia otsakkeeseen 5 varatuista määrärahoista - noudattaminen voisi johtaa 944,6 miljoonan ecun määrän hyväksymiseen,

c) eri budjettikohtiin merkityissä summissa otetaan huomioon vuosien 1996 ja 1997 toteutuneet määrärahat ja että kyseiset summat on käytettävä moitteettoman varainhoidon, säästäväisyyden ja kustannustehokkuuden periaatteita noudattaen,

d) menojen rajoitetussa lisäämisessä on noudatettava vastaavanlaista kurinalaisuutta kuin jäsenvaltiot itse noudattavat,

e) tammikuun 1998 virallinen ecun ja Belgian frangin välinen vaihtokurssi, jota käytetään pyydettyjen määrärahojen laskemiseen, on 40,7810, kun taas ecun ja Ranskan frangin välinen kurssi on 6,61349,

f) varainhoitovuoden 1998 palkkamukautukset ja keskimääräinen inflaatioaste ovat 2,3 %, vuoden 1999 vastaava luku on 2,5 %;

3. Vahvistaa parlamentin ennakkoarvion varainhoitovuodelle 1999 ((Ks. alustava talousarvioesitys 1999, nide 2.)), jonka menot ovat 916 102 484 ecua ja omat tulot 53 812 374 ecua, mikä vastaa 19,40 prosenttia otsakkeen 5 - Hallinnolliset menot - kokonaismäärästä; arvioi uudelleenkäytön määräksi 3 802 280 ecua;

II. TALOUSARVION ESITTÄMINEN

4. Tähdentää, että nimikkeistöön tehdyt muutokset ovat selkeyttäneet menojen esittämistä ja vastaavat talousarvion valvontaan ja luettavuuteen liittyviä vaatimuksia ((Varainhoitoasetuksen 19 artiklan 2 kohta ja budjettivaliokunnan alustava esitys PE 225.535.)), ja että talousarvioon sisältyy tästä lähtien liite, jossa määrärahat on esitetty jaoteltuina käyttötarkoituksen mukaan; yksityiskohtainen budjettikohdittainen analyysi olisi puolestaan tehtävä tästä lähtien erillisessä työasiakirjassa, joka liitetään pääsihteerin kertomukseen ennakkoarvioluonnoksesta puhemiehistön jäsenille;

III. PARLAMENTIN JÄSENET

5. Muistuttaa, että vuosi 1999, jolloin euro otetaan käyttöön, merkitsee myös neljännen vaalikauden päättymistä ja Euroopan parlamentin vaalien järjestämistä kesäkuussa 1999, minkä nettovaikutus talousarvioon arvioidaan yhteensä 16,8 miljoonaksi ecuksi;

6. Varaa tätä taustaa vasten ja vuoden 1994 vaaleista saatujen kokemusten perusteella tarpeelliset määrärahat yhdestätoista tavallisesta ja kuudesta lisäistuntojaksosta muodostuvaa parlamentin istuntokalenteria varten ja parlamentin jäsenten 60 prosentin vaihtuvuusastetta ((60 %:n vaihtuvuusasteessa on otettu huomioon vuonna 1994 rekisteröity vaihtuvuusaste sekä ±3 %:n virhemarginaali.)) silmällä pitäen sekä määrärahat puolueettoman, EU:n kansalaisille suunnatun parlamentin tiedotuskampanjan toteuttamiseen ((Puhemiehistön päätös 14. tammikuuta 1998.));

7. Korostaa, että ennen vuoden 1999 talousarvion ensimmäistä käsittelyä jäsenten ohjesääntöä käsittelevän työryhmän pitäisi esittää konkreettisia ehdotuksia, joilla saattaa olla vaikutusta parlamentin talousarvioon ja erityisesti budjettikohtiin, jotka koskevat Euroopan parlamentin jäseniä;

IV. PALVELUKSESSA OLEVA HENKILÖSTÖ

8. Muistuttaa puhemiehistön 20. lokakuuta 1997 hyväksymistä uusista henkilöstöpoliittisista periaatteista, joiden pääpiirteet ovat seuraavat: syrjimättömyyteen perustuva palvelukseen ottaminen ja ikärajan korottaminen 45 vuoteen ((Ikärajaan liittyvää määräystä harkitaan uudelleen kahden vuoden kuluttua.)); kaikkien virkamiesten liikkuvuus ja mahdollisuus toiseen ura-alueeseen siirtymiseen; tuetun ammatillisen koulutuksen tärkeys pääsihteeristössä tarvittavan joustavuuden ja mukautuvuuden varmistamiseksi; ylentämismenettelyn perustavanlaatuinen uudistaminen; hallinnollisen toimivallan hajauttaminen ja siirtäminen; yhtäläisten mahdollisuuksien edelleen kehittäminen;

9. Muistuttaa, että Euroopan parlamentti yhteisön toimielimenä on välittömästi osallisena alkaneessa laajentumiskehityksessä ja että siksi sille on varmistettava tarkoituksenmukaiset henkilöresurssit;

10. Hyväksyy seuraavat toimien perustamiseen, palkkaluokkien korottamiseen, henkilökohtaisiin ylennyksiin ja muihin hallintokaavioon liittyviin toimenpiteisiin tarkoitetut määrärahat:

Pääsihteeristö

a) 10 väliaikaisen toimen perustaminen (5 A7, 1 B5 ja 4 C5) laajentumisprosessia varten; on sovittu, että näitä palkkaluokkia voidaan tarkistaa ennen talousarvion ensimmäistä käsittelyä pääsihteerin toimivaltaisille elimille esittämän työnkuvauksen pohjalta,

b) 206 vakinaisen viran palkkaluokan korottaminen: 5 A5:stä A4:ään, 4 A6:sta A5:een, 11 A7:stä A6:een, 12 B2:sta B1:een, 12 B3:sta B2:een, 12 B4:stä B3:een, 25 B5:stä B4:ään, 38 C2:sta C1:een, 9 C3:sta C2:een, 19 C4:stä C3:een, 11 C5:stä C4:ään, 25 D2:sta D1:een, 5 D3:sta D2:een, 1 LA4:stä LA3:een, 11 LA5:stä LA4:ään ja 6 LA6:sta LA5:een; merkitsee vastaavat määrärahat lukuun 100 ja kehottaa pääsihteeriä esittämään kertomuksen, jossa määritellään säännöt henkilökohtaisia ylennyksiä koskevalle menettelylle henkilöstösääntöjen määräysten edellyttämällä tavalla,

c) henkilökohtainen ylennys viidelle virkamiehelle: 4 C1:stä B3:een ja 1 D1:stä C3:een,

d) kahden väliaikaisen A7-toimen muuttaminen vakinaisiksi A7-viroiksi uusien Brysselissä ja Strasbourgissa sijaitsevien kiinteistöjen hoitamista varten,

e) yhden Brysselin työterveysaseman väliaikaisen puolipäiväisen A7-toimen korottaminen täysipäiväiseksi A6-viraksi,

f) D-ura-alueen 15 viran nostaminen C-ura-alueelle,

Poliittisten ryhmien sihteeristöt

g) 17 väliaikaisen toimen palkkaluokan korottaminen: 2 A5:stä A4:ään, 4 A6:sta A5:een, 2 A7:stä A6:een, 1 B2:sta B1:een, 1 B3:sta B2:een, 1 B4:stä B3:een, 2 C1:stä B4:ään, 3 C2:sta C1:een ja 1 D3:sta D2:een;

11. Haluaa korostaa, että

a) virat, jotka vapautuvat palvelussuhteen lopullisen päättymisen takia (muut kuin A3, LA3, A2 ja A1), korvataan saman ura-alueen viralla peruspalkkaluokassa; lisäksi on tarpeen kehittää poliittisten ryhmien väliaikaisten toimenhaltijoiden ja pääsihteeristön välistä synergiaa asiasta vastaavien viranomaisten määrittelemien kriteerien perusteella,

b) yhden viran korottaminen LA4:stä LA3:een tapahtuu sanatarkkojen istuntoselostusten jaostossa (PO I) pöytäkirjajaoston ja sanatarkkojen istuntoselostusten jaoston uudelleenjärjestelyä silmällä pitäen,

c) D-ura-alueen virkojen muuttaminen C-ura-alueen viroiksi koskee istuntosalissa työskenteleviä vahtimestareita ((Puhemiehistön päätös 7. huhtikuuta 1997.));

12. Kehottaa pääsihteeriä esittämään ennen vuoden 1999 talousarviomenettelyn päättymistä kertomuksen seuraaviin asioihin liittyvistä toteutetuista toimenpiteistä: parlamentin valiokuntien työskentelyn uudelleenjärjestely, mukaan lukien Amsterdamin sopimuksen ja laajentumisen vaikutukset, järjestelmällinen ja organisoitu PO II:n ja PO IV:n välinen yhteistyö, virkamiesvaihto kansallisten viranomaisten ja parlamenttien kanssa sekä ammatillinen koulutus;

13. Kehottaa pääsihteeriä tekemään ajantasaisen arvion luvusta 18 - Toimielinten välinen yhteistyö - ja ilmoittamaan syyn siihen, miksi Euroopan parlamentin vuoden 1999 talousarviossa on varattu tähän tarkoitukseen vähemmän määrärahoja kuin vuonna 1998;

V. MÄÄRÄRAHOJEN KEHITYS

14. Toteaa, että kiinteistömenojen on määrä supistua 17,2 miljoonalla eculla vuonna 1999, kun Strasbourgin ja Brysselin rakennusohjelmat saadaan päätökseen;

15. Huomauttaa, että tämä supistuminen kytkeytyy vaalikaudella 1994 - 1999 talousarvioiden hyväksymisen ja toteuttamisen yhteydessä tehtyihin päätöksiin, joissa korostettiin rakennusten ennenaikaista maksamista ja uutta kiinteistökannan optimaalisen hyödyntämisen politiikkaa, johon pyritään lujitetulla toimielinten välisellä yhteistyöllä ((Belliard ja Van Maerlant -rakennusten luovuttaminen talous- ja sosiaalikomitealle/alueiden komitealle ja komissiolle.)); huomauttaa lisäksi, että etenkin D1- ja D2- rakennusten maksujen päättymisestä koituvat säästöt jättävät varainhoitovuodelle 1999 liikkumavaraa arviolta 27 miljoonan ecun arvosta;

16. Katsoo, että tätä politiikkaa on jatkettava sekä Brysselin että Strasbourgin rakennusten osalta, jotta voidaan taata, että kummassakin toimipaikassa sovelletaan samanlaisia oikeudellisia ja taloudellisia järjestelyjä ja jotta varmistetaan, että pidemmällä aikavälillä unionin talousarvioon syntyy todellisia säästöjä;

17. Pienentääkseen entisestään luvun 20 osuutta toimielimen vuoden 1999 ja sitä seuraavien vuosien talousarvioista ja ottaen huomioon alueiden komitean ja talous- ja sosiaalikomitean tilatarpeet ehdottaa varainhoitoasetuksen 14 artiklan ja parlamentin 18. joulukuuta 1997 antaman päätöslauselman esitykseksi Euroopan yhteisöjen yleiseksi talousarvoksi varainhoitovuodeksi 1998 ((EYVL C 14, 19.1.1998, s. 114.)) 29 kohdan mukaisesti sekä puhemiehistön 11. toukokuuta 1998 antamien suositusten perusteella oikaisukirjelmää alustavaan esitykseen korjaavaksi ja täydentäväksi talousarvioksi nro 1/98;

18. Pitää tätä taustaa vasten ja budjetoimattoman liikkumavaran huomioon ottaen suotavana, että tilannetta, mukaan lukien Strasbourgin IPE IV -rakennuksen luovuttamiseen liittyvät epävarmuustekijät, tarkastellaan uudelleen talousarvion ensimmäisessä käsittelyssä;

19. Muistuttaa siitä, että varainhoitovuonna 1998 lukuun 100 - Alustavat varaukset - sisältyy lukuihin 11 - Palveluksessa oleva henkilöstö -, 18 - Toimielinten välinen yhteistyö -, 20 - Investoinnit kiinteistöihin, kiinteistöjen vuokraus ja liitännäiskulut - ja 21 - Tietojenkäsittely ja televiestintä - liittyviä määrärahoja ja että varojen irrottamisehdot on määritelty; ottaa meneillään olevan varainhoitovuoden talousarvion toteutumisen käsittelyä odoteltaessa talousarvioon seuraavat määrärahat:

a) momenttiin 203 - Siivous ja ylläpito (Bryssel) - 5 miljoonaa ecua,

b) lukuun 21 - Tietojenkäsittely ja televiestintä - 13,499 miljoonaa ecua,

c) momenttiin 260 - Rajoitetut kuulemiset, tutkimukset ja selvitykset, Stoa-ohjelma - 1 miljoonaa ecua;

20. Ottaa lukuun 101 - Varaus ennakoimattomia menoja varten - 5 346 421 ecun määrärahan;

VI. OIKEUSASIAMIES

21. Toteaa, että varainhoitoasetuksen 12 artiklan säännösten mukaisesti oikeusasiamies on toimittanut Euroopan parlamentille ennen 1. toukokuuta 1998 ennakkoarvion tuloistaan ja menoistaan varainhoitovuodeksi 1999; siinä menot ovat 3 474 797 ecua ja tulot 357 140 ecua;

22. Ottaa menettelyn tässä vaiheessa huomioon pyynnön perustaa kuusi väliaikaista tointa, joista yksi on A3, ja korottaa/muuttaa neljää muuta virkaa, joista yksi A3:sta A2:een; kiinnittää tässä yhteydessä huomion henkilöstösääntöjen ylennyksiä koskeviin määräyksiin, kolmen toimielimen (parlamentti, neuvosto ja komissio) päätelmiin hallinnollisten menojen järkeistämisestä ja tarpeeseen saada aikaan kolmen toimielimen (parlamentti, neuvosto ja komissio) yhteinen julistus suuntaa-antavista periaatteista, joita sovelletaan oikeusasiamiehen henkilöstön määrään ja tutkintatehtäviä suorittavan väliaikaisen tai sopimussuhteessa olevan henkilöstön asemaan ((Ks. Euroopan yhteisöjen virkamiehiin ja muuhun henkilöstöön sovellettavat asetukset ja määräykset (henkilöstösäännöt), edellä mainittu Euroopan parlamentin 9. maaliskuuta 1994 tekemä päätös, 24. lokakuuta 1995 annettu päätöslauselma yleisestä talousarvioesityksestä varainhoitovuodelle 1996 - Pääluokat I, II, IV, V ja VI, EYVL C 308, 20.11.1995, s. 122 ja 23. toukokuuta 1996 annettu päätöslauselma ennakkoarviosta varainhoitovuodelle 1997, 38 ja 39 kohta, EYVL C 166, 10.6.1996, s. 184.)); hylkää siksi ehdotetut korotukset ja hyväksyy kolme uutta väliaikaista tointa: 1 A7, 1 B5 ja 1 C5;

23. Kehottaa puhemiestään välittämään tämän päätöslauselman toimielimille, joita asia koskee, ja oikeusasiamiehelle.